Цу ресторанна хьалха царна урс детта волавелла талорхо. Кхоанна а дера чевнаш йина, уьш лоьрийн цIийна кхачийна. Ткъа лазийначех цхьаъ валаран-висаран дозанехь ву. ТIелатар динчу меттехь цхьана полисхочо юхаденваран орца кхачор бахьана долуш валанза ваьлла иза. И тIелатар динарг ведда Пратерштерн агIор къайлаволуш гина тешашна. Цигахь хье ца луш, урс диттина цавевзачо шен новкъа схьавогIучу нохчийн къомах жимчу стагана. Иза а дера чевнаш йина лоьрийн цIийна кхачийна.